De mindste kroer og hoteller har det svært i Nordjylland. Tal fra brancheorganisationen Horesta viser, at spisestederne gennemsnitligt har et tab på -4,7 procent af omsætningen. Forpagteren af Syvsten Kro i Sæby har netop smidt håndklædet i ringen - og ejeren sælger nu bygningerne. - Jeg håber, jeg kan finde en ny, som vil drive butikken videre, selvom det måske ikke er det nemmeste, siger Jørgen Berner, forpagter af Syvsten Kro. I løbet af de seneste fem opgørelsesår er Region Nordjylland samtidig den eneste region, der er gået tilbage, når det gælder udlejning af hotelværelser. Direktøren i Visit Nordjylland indrømmer da også, at der er et problem. - En del af vores erhverv lider. Vi kan se, at det er svært at drive et hotel eller en kro, hvis der er under 100 værelser. Som forbrugere vil vi have kvalitet. Vi søger noget, vi kender i forvejen - og noget der er let tilgængeligt, forklarer direktør Lars Enevold. Syvsten Kro i Sæby netop nu til salg. De 900 kvadratmeter bygning er sat til salg for 995.000 kroner.

Opsummering:
Det hyggelige madsted ude på landet, er en uddøende race. Mange små kroer og hoteller drejer nøglen om, viser tal fra brancheorganisationen Horesta.